NaiveNeuron/SloPal huggingface dataset:
P. Hrušovský, predseda NR SR: (2003-09-10):
Vyhlasujem rozpravu o tomto bode programu za skončenú. Pýtam sa pani spoločnej spravodajkyne, či sa chce vyjadriť k rozprave. Nie. Pán minister? Áno. Nech sa páči.
Hrušovský, Pavol, podpredseda NR SR (2010-12-15):
Hlasujeme o návrhu. (Hlasovanie.) 140 prítomných, 137 za, 2 sa zdržali, 1 nehlasoval. Návrh sme schválili. Prosím ďalší návrh.
Matovič, Igor, poslanec NR SR (2012-08-01):
Vážená pani predsedajúca, milé dámy, milí páni, neodpustím si pri tejto príležitosti jednu možno takú trošku rečnícku a v mojom prípade aj takú klasickú otázku, že či nám vlastne toto bolo treba a či aj ľuďom bolo treba, aby znova v podstate platili ľudí, politikov, ktorí by mali riešiť ich problémy, aby riešili problém zbytočne čisto politicky s obsadením vlastne funkcie, ktorá by mala patriť čisto odborníkovi. Či už nenastal konečne čas na to, aby sme sa spoločne dohodli na tom, že nechajme takúto inštitúciu naozaj spravovať odborne odborníkom a politici do toho vôbec sa nebudeme starať. Takto to potom vyzerá, že naozaj zmenia sa voľby a vždy tá vládna garnitúra si chce dosadiť na túto pozíciu šéfa, riaditeľa verejnoprávnej inštitúcie, ešte raz hovorím, verejnoprávnej inštitúcie, ktorá by mala byť v prospech všetkých, v prospech verejnosti, nie iba koaličnej verejnosti, vždy iba svojho človeka. Považujem to za veľmi veľkú chybu a naozaj donebavolajúci príklad politickej nominácie a zneužívania politickej moci politikmi. Verím tomu, že aj vy, súčasná vládna moc, ale aj opozícia raz dospejeme – a bude to veľmi skoro – k tomu, že urobíme veľký rez medzi odbornosťou a medzi politickými nomináciami. Nevidím žiadny dôvod, aby riaditeľ takejto inštitúcie, ako je RTVS, bol politický nominant a presadzovaný doslova násilím cez zneužitie, si myslím, zákona pri odvolávaní pani Zemkovej a teraz dosadenie si vlastne ďalšieho politického nominanta, ktorého si vládna strana presadí. My sa voľby zúčastníme, hoci s vaším spôsobom odvolania pani Zemkovej nesúhlasíme. Ale oddeľujeme tieto dve veci. Dobre, vy to máte na triku, je to vaše svedomie, ako ste Zemkovú odvolali, ale keďže je tu 11 kandidátov, ktorí sa demokraticky uchádzajú o túto funkciu, my chceme sa voľby zúčastniť. Ale ešte raz hovorím, viem, že možno to je hrach na stenu, ale poprosím vás, zamyslime sa, či takéto funkcie by sme naozaj nemohli nechať odbornej verejnosti, nech si ich spravuje a zbytočne by sme sa tu navzájom netraumatizovali, netraumatizovali by sme verejnosť a mohli by sme potom naozaj vyžadovať od takýchto médií, napríklad aj inštitúcie aby boli objektívne a aby dávali všetkým politickým stranám napríklad rovnaký priestor v politických diskusiách.
Kollár, Boris, predseda NR SR (2020-06-03):
Ďakujem. Pán poslanec Dostál.
Zemanová, Anna, poslankyňa NR SR (2019-10-18):
Ďakujem pekne za slovo. No pán kolega Pčolinský ešte nejedol, ale zdá sa, že naozaj jedol vtipnú kašu (povedané so smiechom a smiech v sále), ale musím povedať, že naozaj veľmi, veľmi dobrý postreh, a keby takýto návrh prišiel do parlamentu, aby sme neplytvali jedlom, ktoré sa nielen tu vyhadzuje, ale aj v školských jedálňach a inde, že sa, jasné, že už sa nemôže ako kedysi, že pôjde aspoň ošípaným ako pomyje, to už sa dnes nesmie. Ale kvalitné jedlo sa nemôže, naozaj uvarené, zabalené odniesť ani tým charitatívnym organizáciám a všetko sa vyhadzuje. Keby takýto zákon prišiel, tak za to sme. Žiaľ, ale za tento zákon, ktorý máme v návrhu, za tento zahlasovať, zahlasovať nemôžme, pretože si myslíme, že tak ako je to dnes, že je možnosť darovať, je úplne dostačujúca. Akákoľvek povinnosť nejakému podnikateľskému subjektu, aby musel on darovať svoj majetok a on sa nemohol rozhodnúť, čo s ním spraví, a na druhej strane ja viem, že je tu nejaká ušľachtilá myšlienka, aby hladujúci dostali tie jedlá, ktoré sú po dátume minimálnej trvanlivosti ešte ako schopné na konzumáciu, aby sa nevyhadzovali. Ale predsa nie je možné, aby, aby takáto povinnosť bola uložená zákonom. A potom bude aj povinnosť tej charitatívnej organizácie to odobrať? Ona to bude musieť zobrať? Akože, a čo keď to už nebude chcieť, nebude? Vy ste spomenuli, no, že bude to vážna úloha v rámci logistiky a skladovacích priestorov. No, áno, a zaujímavé je, že tieto finančné ani logistické podmienky nemáte nejakým spôsobom zachytené vo svojom návrhu zákona, že kto to bude vlastne hradiť, keď štát takúto povinnosť zariadi. Čiže bude nejaký medzisklad, ktorým nebude tá charitatívna organizácia, ale teda nejaký prevádzkovateľ medziskladu, kde ten sa zbaví toho, tohto tovaru, lebo sa musí, hej, ten, ten veľký prevádzkovateľ, no a už to potom začne mať úplne iný charakter ako ten, o ktorom ste, o ktorom ste hovorili. Ja len, trošku mi príde smiešne, že naozaj aj v stanovisku ministerstva financií je, že bude to mať pozitívny vplyv, že vlastne negatívny, že nebude, nebude toľko pokút, ale na druhej strane váš návrh s pokutami, že 100-tisíc eur, 100-tisíc euro pokuta za nedodržanie tejto povinnosti, že niekto nedaruje niekomu svoj majetok, tak to je absolútne neprimerané. Ja vám dám návrh taký, ktorý napríklad máme my v programe strana Sloboda a Solidarita. Napríklad máme taký návrh, že ak spotrebiteľ nájde na pulte potravinu po dátume minimálnej trvanlivosti, ten si ju môže zobrať zadarmo. To je, aby vlastne naozaj na tých pultoch takýto tovar nebol, aby aj ten predajca dôsledne kontroloval, čo predá. Alebo umožniť predaj potravín po tomto dátume minimálnej trvanlivosti. Nechať to na toho, prevádzkovať na toho podnikateľa. Ale takto, to zavádzanie takejto povinnosti, absurdný a v žiadnom prípade zaňho hlasovať nebudeme.
Laššáková, Jana, podpredsedníčka NR SR (2014-12-04):
Pán minister, poprosím vás o odpoveď na doplňujúcu otázku.
Kazda, Radovan, poslanec NR SR (2021-10-27):
Pán predseda, teraz budeme hlasovať o prvom návrhu poslanca Roberta Fica na prijatie uznesenia Národnej rady Slovenskej republiky, ktoré sa týka predloženia plánu boja proti zdražovaniu energií a eliminácii dopadov sprevádzkovania plynovodu Nord Stream 2.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie) 138 prítomných, 79 za, 58 sa zdržalo, 1 nehlasoval. Návrh sme schválili.
Grendel, Gábor, podpredseda NR SR (2022-11-10):
Pani poslankyňa, môžete dať námietku, ak nesúhlasíte.
Bugár, Béla, podpredseda NR SR (2019-01-31):
Prezentujme sa a hlasujme. (Hlasovanie.) Prítomných 142, za 67, proti 46, zdržalo sa 29 poslancov. Návrh nebol schválený. Ďalej.
Bugár, Béla, podpredseda NR SR (2017-10-18):
Vážené panie poslankyne, vážení páni poslanci, ešte predtým, ako by sme pristúpili k hlasovaniam, dovoľte, aby som privítal na balkóne študentov zo Strednej odbornej školy technickej z Námestova. Buďte vítaní v Národnej rade! (Potlesk.) Na začiatok chcem vás informovať o tom, že mali by sme preložiť hlasovanie o bode 22 programu, to jest druhé čítanie o vládnom návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách, tlač 622. Tak isto návrh na voľbu člena Súdnej rady, tlač 608, bod 69. Potom sme boli... Námietka? Potom sme boli požiadaní, aby sme tak isto odložili alebo preložili hlasovanie – alebo sťahujete? – (reakcia z pléna), že sťahuje hlasovanie alebo teda svoj návrh pani poslankyňa Lucia Ďuriš Nicholsonová, Renáta Kaščáková a Jozef Mihál. To je zákon o sociálnych službách, bod 66. Chcem sa opýtať, je všeobecný súhlas alebo máme hlasovať. Áno. (Reakcie z pléna.) Áno? Igen. Dobre. Ďakujem pekne. Takže predtým procedurálny návrh, pán poslanec Antal.
Naď, Jaroslav, minister obrany SR (2022-02-08):
(Z pléna naďalej zaznievalo pískanie aj počas nasledujúcich viet.) Ja budem hovoriť, len stále uvažujem nad tým, ako dokážu s týmto žiť tí slušní ľudia v SMER-e a v 
HLAS-e, že takíto blázni ich tu reprezentujú, že sa s nimi dávajú do jednej kopy. Veď to je katastrofa, naozaj. Ja sa vám čudujem, priatelia, mnohým v týchto stranách, že sa nepostavíte a neodídete preč a nechávate sa takýmto spôsobom tu zhovadiť takýmito bláznami, naozaj, to je neuveriteľné. (Pískanie prestalo zaznievať.) V mene vlády Slovenskej republiky vám predkladám na vyslovenie súhlasu Národnej rady Slovenskej republiky návrh Dohody medzi Slovenskou republikou a Spojenými štátmi americkými o obrannej spolupráci. Dohodu prerokovala a jednomyseľne schválila vláda Slovenskej republiky 12. januára 2022. (Opätovne začal veľký ruch v sále. Zaznel aj smiech, lebo opozičný poslanec za ĽSNS Marian Kotleba z pravej strany pristúpil k ministrovi Naďovi.) Na základe splnomocnenia prezidentky Slovenskej republiky... (Prerušenie vystúpenia predsedajúcim.)
Grendel, Gábor, podpredseda NR SR (2020-11-05):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Tomášovi Lehotskému, aby predniesol spravodajskú informáciu.
Kollár, Boris, predseda NR SR (2021-12-03):
Vážené kolegyne, vážení páni poslanci, chcem sa opýtať, či každý využil svoje právo hlasovať. (Reakcia z pléna.) Nebojte, ešte nekončíme. Len vás vyzývam, aby ste išli hlasovať. (Pokračovanie verejného hlasovania.)
Šimečka, Michal, podpredseda NR SR (2024-04-18):
Ďakujem veľmi pekne. Pán poslanec Sabo.
Galko, Ľubomír, poslanec NR SR (2012-10-29):
Ďakujem pekne. No niektorí kolegovia sa tu usmievali, že bojovník Galko prišiel. Juraj, veľmi pekne ti chcem poďakovať. Áno, je pravdou, že som nemohol stráviť ten záznam, na ktorý som sa pozeral na televíznej obrazovke. Ja ti chcem poďakovať nie ani tak za ten prejav ako za to, že si vytiahol tú dúhovú vlajku, pretože ty si strhol masku z tváre niektorých poslaneckých kolegov. Kolega Poliačik bol z toho prekvapený, ja som bol šokovaný, bol som šokovaný z tej intolerancie, ktorú tu vzbudila absolútne nevinná symbolika tolerancie voči určitej menšine. Ja si pamätám, keď zaznelo v tomto parlamente na túto menšinu, že sú to ľudia, ktorých treba nejakým spôsobom niekde zatvárať a ktorých treba nejakým spôsobom liečiť. Po tom, čo som tu dnes videl a čo, pevne verím, videli všetci voliči alebo uvidia voliči poslancov, ktorých sem dostali, tak ja som hlboko presvedčený, že je potrebné, aby sa liečil niekto úplne, úplne iný. A je mi úprimne ľúto, že sú to ľudia, ktorí sú mojimi kolegami. Ďakujem pekne.
Laššáková, Jana, podpredsedníčka NR SR (2012-11-29):
Teraz dávam slovo pánovi poslancovi Vašečkovi, ktorý sa písomne prihlásil do rozpravy, ale ho tu nevidím. Takže, nech sa páči, pán poslanec Frešo.
Laššáková, Jana, podpredsedníčka NR SR (2014-09-16):
Chcete reagovať? (Reakcia z pléna.) Nechce reagovať pán poslanec Hraško. Nech sa páči, pán poslanec Blanár, máte slovo.
Hrnčiar, Andrej, podpredseda NR SR (2018-06-18):
Pani poslankyňa Grausová.
J. Brocka, poslanec: (2008-09-04):
Predseda vlády toto stanovisko doplnil jednou vetou, že Štefan Harabin, že ho preveril Národný bezpečnostný úrad a citoval, že neexistujú bezpečnostné riziká. Prosím vás, pán premiér, my nenavrhujeme odvolať Štefana Harabina z dôvodu, či má, alebo nemá bezpečnostnú previerku. My ho navrhujeme odvolať preto, že je absolútne neprípustné v normálnom demokratickom štáte, aby minister spravodlivosti mal úzke kontakty na mafiu. Ja osobne nechcem, aby na čele slovenskej justície bol človek, ktorý si tyká s mafiánom.
Beluský, Martin, poslanec NR SR (2022-04-29):
Pán podpredseda, ja si len dovolím pripomenúť podľa § 66 ods. 4, že poslanecké grémium môžu požiadať na zvolanie dva poslanecké kluby, nie tri. Čiže ak platí slovo pána predsedu, tak máte dva kluby, čiže malo by sa počkať na zvolanie poslaneckého grémia.
Laššáková, Jana, podpredsedníčka NR SR (2013-06-21):
Nech sa páči, pán poslanec Hrušovský vystúpi za klub KDH, máte slovo.
Bugár, Béla, podpredseda NR SR (2010-12-07):
Ďakujem pánovi podpredsedovi vlády. Dávam slovo spravodajcovi. Nech sa páči, pán spravodajca.
Laššáková, Jana, podpredsedníčka NR SR (2014-09-11):
Ďakujem pekne, pán minister. Zaujmite miesto určené pre navrhovateľov. A prosím určenú spravodajkyňu z ústavnoprávneho výboru poslankyňu Editu Pfundtner, aby informovala Národnú radu o výsledku rokovania výboru o tomto návrhu vlády. Nech sa páči, pani spravodajkyňa.
Zmajkovičová, Renáta, podpredsedníčka NR SR (2014-05-14):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem aj všeobecnú rozpravu zároveň za skončenú. Pán minister tu nie je, ale predpokladám, že keďže nebola rozprava, nezaujme žiadne stanovisko. Takisto spravodajca. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a ktorým sa mení zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov . Vládny návrh zákona má tlač 966. Návrh na jeho pridelenie na prerokovanie výborov je v rozhodnutí č. 979. Opäť poprosím pána ministra financií a podpredsedu vlády, aby uviedol tento návrh zákona.
Dostál, Ondrej, poslanec NR SR (2019-05-16):
Ani k tomuto návrhu zákona nezazneli žiadne procedurálne návrhy. Pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
Laššáková, Jana, podpredsedníčka NR SR (2014-11-10):
Pán poslanec Bugár.
Bugár, Béla, podpredseda NR SR (2017-03-23):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy. „Ta ne.“ Končím možnosť sa prihlásiť a zároveň vyhlasujem rozpravu za skončenú a prerušujem rokovanie o tomto bode programu. Teraz nasleduje prvé čítanie o vládnom návrhu zákona o Fonde na podporu kultúry národnostných menšín a o zmene a doplnení niektorých zákonov (tlač 436). Prosím teraz pána ministra kultúry Mareka Maďariča, zatiaľ ho nevidím, aby vládny návrh zákona uviedol. (Reakcia z pléna.) No, kým nepríde, samozrejme, prestávka, ale ideme zistiť. (Krátka prestávka.) (Po prestávke.)
Grendel, Gábor, podpredseda NR SR (2022-06-21):
(Zaznievanie gongu.) Vážené panie poslankyne, vážení páni poslanci, pokračujeme v popoludňajšom rokovaní piateho dňa 66. schôdze Národnej rady Slovenskej republiky podľa schváleného programu prvým čítaním o vládnom návrhu zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1034, návrh na jeho pridelenie na prerokovanie výborom je v rozhodnutí č. 1075. Prosím pani ministerku spravodlivosti Slovenskej republiky Máriu Kolíkovú, aby vládny návrh zákona uviedla.
Kubánek, Stanislav, poslanec NR SR (2010-12-02):
Pán minister, do parlamentných volieb na bilboardoch viseli vaše fotografie s vaším štátnym tajomníkom, kde fakt bolo uvádzané, že diaľnicu potrebujeme do Sniny. Takže voliči sa pýtajú, že ako stojí realizácia, a kedy budeme mať diaľnicu aj do Sniny. Ja si myslím, že viac by sa mali diaľnice budovať na východe, a aj keď sme na predchádzajúcej schôdzi rokovali o diaľniciach, ste sa veľmi málo zmieňovali ku diaľniciam v Prešovskom samosprávnom kraji. Ja som sa tešil, že konečne máme východniara, ktorý bude mať záujem budovať diaľnice na východ, ale žiaľ, je to opak pravda.
Bugár, Béla, podpredseda NR SR (2011-03-31):
Lebo nemá kartu, vieš.
Laurenčík, Milan, podpredseda NR SR (2021-05-27):
Pán poslanec Marek Šefčík, nech sa páči.
Figeľ, Ján, podpredseda NR SR (2014-11-27):
Ďakujem pekne. Ďalším rečníkom v rozprave je Daniel Lipšic. Nech sa páči, pán kolega.
Paška, Pavol, predseda NR SR (2013-11-26):
Pán poslanec Huba.
P. Paška, predseda NR SR: (2007-10-25):
(Hlasovanie.) 81 prítomných, 81 za. Body spoločnej správy sme schválili.
Šefčík, Marek, poslanec NR SR (2022-10-05):
Ďakujem pekne za slovo, pán predsedajúci. Už to tu odznelo párkrát a možno, možno by bolo treba jasne povedať, že o čom vtedy parlament rozhodoval, pretože zaznievajú tu všelijaké tie zavádzajúce informácie. A áno, potvrdzujem, že pán podpredseda parlamentu hovoril, že či bude, že sme rozhodovali o tom, či bude Fico vydaný do väzby. Ja o tom neviem, že sme o tom rozhodovali. Ja si to nepamätám. Ja si to pamätám tak, že parlament rozhodoval o tom, či poslanec Fico ako poslanec Národnej rady Slovenskej republiky bude môcť byť vyšetrovaný aj vo vyšetrovacej väzbe. Nie či bude vyšetrovaný, ani či bude uznaný za vinného, nevinného, ale či bude môcť byť vzatý do vyšetrovacej väzby ako poslanec Národnej rady.
Martinák, Ľuboš, poslanec NR SR (2013-11-29):
Prepáčte, áno, takže, ďakujem pekne, o bode č. 20.
Kolesík, Andrej, poslanec NR SR (2011-07-08):
Myslím, že to budem mať prečítané rýchlo a je mojím právom vystúpiť v rozprave a súvislosť je zrejmá, pán predseda.
Laššáková, Jana, podpredsedníčka NR SR (2014-11-09):
Pán poslanec Hudacký.
Martvoň, Anton, poslanec NR SR (2015-04-22):
Ďakujem pekne. Pán podpredseda vlády, zareagujem na to, čo ste povedal, že ste hrdý na to, že ste neštudoval právo. No škoda, bol by z vás výborný finančný právnik. Myslím si, že veľmi prehľadne ste vysvetlil ohľadom tých peňazí z osobitného odvodu bánk, že nebudú ovplyvňovať, alebo nebudú mať dopady na čisté bohatstvo štátu, ani tu nezvýši verejný dlh, ani to nebude mať negatíva na deficit, skôr pozitíva. Ja osobne si myslím, že dokonca ten osobitný odvod alebo teda tie peniaze z toho osobitného odvodu bánk potom vo finále aj pozitívne ovplyvnia podnikateľské prostredie, keďže sa to použije na záchranu živnostníkov. V podstate opozícia nás kritizuje za to, že štát má pomôcť živnostníkom tým, že sa odkúpia od nich tie pohľadávky alebo teda od týchto veriteľov. No opozícia zabudla, že v roku 2003 mali oni obdobný model cez štátnu akciovku Veriteľ, ktorá odkupovala pohľadávky od v podstate tiež veriteľov, ale v zdravotníctve a vtedy to veľmi chválili, ako to bolo výborne urobené a vtedy to išlo dokonca zo štátnych alebo teda z verejných financií ako takej. Čiže opozícia jednoducho dosť rýchlo zabúda na to, aké opatrenia ona robila, keď bola pri moci.
Šudík, Tomáš, poslanec NR SR (2020-03-24):
Chcel by som upozorniť na slová premiéra Matoviča. Zopakujem ich pre tých, ktorí tu hovoria o sledovaní hovorov, esemesiek a tak ďalej a tak ďalej: „Nepotrebujeme sledovať, kto komu telefonuje, čo telefonuje a aké správy si posiela. Jedinou informáciou, ktorú bude štát zaujímať, bude, kde sa nakazený človek predtým pohyboval. A preto by sa mali monitorovať aj zdraví ľudia, lebo nikdy nevieme, kedy sa zistí, že kto bol nakazený a s kým sa stretol. V Čechách tento systém už pomaličky začína fungovať. Dajme si ruku na srdce a prestaňme ľudí klamať a zavádzať len kvôli tomu, aby sme mohli vystúpiť v nejakej televízii, aby ľudia o nás vedeli.“ Ďakujem krásne. (Potlesk.)
Danko, Andrej, predseda NR SR (2017-02-01):
Ďakujem za vystúpenie pani poslankyne. Vzhľadom na čas ešte skúsime, vystúpi pán navrhovateľ.
P. Hrušovský, predseda NR SR: (2004-10-26):
(Hlasovanie.)  136 prítomných, 15 za, 52 proti, 60 sa zdržalo, 9 nehlasovalo. Návrh sme neschválili. Pristúpime k hlasovaniu o ďalšom návrhu, ktorým je návrh poslanca Národnej rady Slovenskej republiky Karola Ondriaša na vydanie zákona o náprave zákonnosti vo veciach prevodov majetku štátu a iných právnických osôb na iné osoby a ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov (zákon o prešetrení zákonnosti privatizácie a reštitúcie) tlač 898 . Dávam slovo pánovi poslancovi Malchárkovi a prosím ho, aby uviedol návrh hlasovania k prerokúvanému návrhu skupiny poslancov. Nech sa páči. J. Malchárek, poslanec: Ďakujem, pán predseda. Vážené dámy poslankyne, páni poslanci, v rozprave vystúpil jeden poslanec. Bol som to ja a dal som procedurálny návrh, aby sa Národná rada uzniesla hlasovaním podľa písm. b) rokovacieho poriadku § 73, že nebude pokračovať v rokovaní o tomto návrhu zákona. Prosím, dajte hlasovať.
Kažimír, Peter, poslanec NR SR (2011-09-07):
Ďakujem. Avizovaná legislatíva, ktorá má zmeniť systém financovania samospráv na základe daňového mixu, ale z hľadiska percentuálneho výpočtu má v podstate samosprávam zobrať desiatky, ak nie dve stovky miliónov eur a samosprávy majú vlastne dotankovať svoje zdroje od občanov na základe zvýšenej dane z nehnuteľností, toto je čierne na bielom, ktoré sme mohli vidieť či už v Programe stability alebo aj v návrhu štátneho rozpočtu. A potom je tu pripravený zámer zákona o rozpočtovej zodpovednosti, kde sa napr. nachádzala myšlienka o tom, že ak samospráva prekročí úverovanie, úverový limit cez 60 %, tak po nejakom čase by sa automaticky malo zvolávať referendum, ktoré by odvolalo primátora alebo starostu, ktoré by ho mohlo odvolať. No to je úplne geniálny nástroj v danej dobe, napr. na Bratislavu je to veľmi skvelý príklad, kde po dvadsiatich rokoch hospodárenia pravice by v podstate mohol byť atakovaný primátor, novozvolený primátor. A mohol by byť proste predmetom odvolania preto, že mu pravicové zastupiteľstvo nedovolí znížiť tento dlh. No toto je na stole a o tomto všetkom treba hovoriť. Ale o tomto všetkom treba hovoriť v konsenzuálnom prostredí. A je na to nevyhnutný konsenzus samosprávy, pretože tí ľudia tomu najviac rozumejú, pretože tí ľudia majú za to zodpovednosť. A váš prístup k tejto veci je taký, že prehliadate názory ZMOS-u, predstaviteľov vyšších územných celkov a tlačíte svoje videnie sveta. A mne sa to zdá aj z pohľadu vášho vnímania realizácie politiky za posledný rok príliš silácke. A mne sa to zdá aj príliš nezodpovedné z hľadiska možných dopadov na kvalitu života občanov, aj nás, lebo všetci žijeme v nejakých mestách a obciach. Čiže jediný, nie politický, nie pokrytecký, opakujem, modus vivendi, a naň my tu vyzývame, je dohoda, a to dohoda v prvom rade naozaj so zástupcami samosprávy, možno až v druhom rade s opozíciou, ale v prvom rade so zástupcami samosprávy na tom, ako má vyzerať zákon, ktorý sa bytostne týka ich originálnych príjmov a aj toho, koľko peňazí im chcete zobrať a akým spôsobom by ich mali nahradiť v ďalších rokoch. Bez tejto dohody to bude len legislatíva, ktorá vás neprežije. Ďakujem.
Heger, Eduard, predseda vlády SR (2022-06-16):
Ďakujem pekne za túto doplňujúcu otázku. Vlastne pýtate sa v tom duchu, čo som aj avizoval, že to je cieľom, samozrejme, v prvom rade posilniť tú zdravotnú starostlivosť v týchto koncových nemocniciach, pretože uvedomme si, že keď sa stane nejaký či už vážny úraz, alebo nejaká vážna choroba, tak, samozrejme, prirodzene vám pomáhajú v nemocnici v mieste vášho bydliska. To je tá prirodzená prvá spádovosť. Ale ako dobre vieme, takto to funguje aj vo všetkých iných krajinách, že tie nemocnice majú istú kapacitu poskytovania zdravotnej starostlivosti. V prípade, že si s tým nevedia poradiť, lebo je to špecifický prípad, náročný, posúvajú to do vyšších nemocníc. A, samozrejme, preto je dôležité, ako som povedal, ak chceme každému občanovi garantovať čo najvyššiu zdravotnú starostlivosť, musíme zainvestovať do tých najvyšších zdravotníckych stupňov, aby táto zdravotná starostlivosť bola poskytnutá. Takže určite tam budú smerovať peniaze z plánu obnovy. V tomto momente vám neviem povedať, či to budú rekonštrukčné lôžka alebo či to bude výstavba nových lôžok, ale to budeme vedieť naozaj veľmi skoro, hneď, ako sa dokončí táto príprava tých dát. Lebo, ešte aby som dokončil tú myšlienku, čo som rozprával pred tým, než zapípal čas, takže zohľadňujeme tam aj spádovitosť, aj počet prida... alebo pridaná hodnota pre jednotlivých pacientov, koľko pacientom to pomôže, ale zohľadňujeme tam aj investície, ktoré už boli do nemocnice, do tých nemocníc vlastne podniknuté v minulých rokoch, väčšinou však tieto investície boli naozaj takého charakteru, že sa či už zasanovali nejaké havarijné stavy z hľadiska stavebného, alebo sa nakúpila nejaká technika, takže neni to nejaká úplná rekonštrukcia takého významného charakteru. No a posledné, čo sa berie, je, samozrejme, aj realizovateľnosť a stihnuteľnosť z časového hľadiska plánu obnovy. Vieme, že do polky roka 2026 by mali byť tieto lôžka či už zrekonštruované, alebo vystavané. Takže toto sú faktory, ktoré sa zohľadňujú. Ale áno, aby som zodpovedal teda vašu otázku, tá najvyššia priorita je tá koncová medicína alebo koncová zdravotná starostlivosť, pretože tá bola dlhé roky zanedbávaná a tú potrebujeme výrazne posilniť. Ale ako bude ten konečný zoznam vyzerať, ukážu presné dáta. Čiže nechceme to rozhodovať na nejakej, na základe nejakých politických sympatií, pretože toto je ďalší neduh, ktorý tu na Slovensku sa dlhé roky dial, a preto investujeme tak veľa úsilia do prípravy kvalitných dát, aby tie dáta nám vlastne povedali tie predispozície. Ale, prirodzene, predpokladám aj ja, že tie najväčšie mestá by sa tam mali ocitnúť, keďže sú to tie koncové zariadenia. Ale v tomto momente nechcem nič predikovať, lebo tie dáta sa ešte len finišujú a uvidíme, ako to bude vyzerať. Ďakujem veľmi pekne, skončil som.
B. Sániová, poslankyňa: (2006-12-12):
Národná rada Slovenskej republiky uznesením č. 99 z 18. októbra 2006 po prerokovaní  návrhu poslancov  Národnej rady Slovenskej republiky na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, v prvom čítaní rozhodla, že podľa § 73 ods. 3 písm. c)  zákona  Národnej  rady o rokovacom  poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie, a to Ústavnoprávnemu výboru Národnej rady Slovenskej republiky a taktiež Výboru Národnej rady Slovenskej republiky pre zdravotníctvo. Gestorský výbor  nedostal žiadne pozmeňujúce a doplňujúce  návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady Slovenskej republiky prerokoval návrh poslancov a odporučil Národnej rade Slovenskej republiky návrh poslancov schváliť uznesením č. 63 z 22. novembra 2006. Výbor Národnej rady Slovenskej republiky pre  zdravotníctvo prerokoval návrh  poslancov. Výbor neprijal platné uznesenie, nakoľko návrh uznesenia nezískal podporu nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku. Gestorský výbor na základe stanovísk výborov k  návrhu poslancov odporúča  Národnej rade Slovenskej republiky návrh zákona schváliť. Ďakujem pekne. Pán predseda, otvorte rozpravu.
Glváč, Martin, podpredseda NR SR (2016-10-27):
S faktickými poznámkami – päť poslancov. Ukončujem možnosť sa prihlásiť. Takže sedem. Ukončujem možnosť prihlásenia sa. Pán poslanec Osuský, nech sa páči. (Reakcia z pléna.) Pán poslanec Kollár. Pán poslanec Kollár.
Kavecká Monika, poslankyňa NR SR (2022-09-21):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-06-17):
Ďakujem. Vyhlasujem krátku, trojminútovú prestávku. Budeme pokračovať o 11.25 hod., takže dvojminútovú, o 11.25 hod. vystúpením pána poslanca Poliačika. (Dvojminútová prestávka.) (Po prestávke.)
Vetrák, Milan, poslanec NR SR (2021-04-01):
Ďakujem pekne za slovo, ja tiež na základe dohody štyroch koaličných poslaneckých klubov by som chcel navrhnúť, aby sme hlasovanie o parlamentnej tlači 373, to sú tie ekologické vozidlá, presunuli na dnes na sedemnástu hodinu.
Blaha, Ľuboš, podpredseda NR SR (2024-02-15):
Ďakujem pekne, pán minister. Ďalšiu otázku takisto na vás položil pán poslanec Boleslav Lešo v tomto znení: „Vážený pán minister, médiá priniesli informáciu, že v Červenom mori operujú lode nemeckého námorníctva nasadené v rámci operácie Aspides. Čo je pravdy na tom, že Slovensko túto operáciu podporilo?“ Nech sa páči, pán minister, máte už len trištvrte minúty, takže...
Jurinová, Erika, podpredsedníčka NR SR (2013-03-12):
Pán poslanec Poliačik.
Fronc, Martin, poslanec NR SR (2015-03-13):
Ďakujem pekne. Ja by som rád poznamenal, že toto nie je politikum, tento zákon. Nijakým spôsobom politicky nezasahuje. Dokonca som presvedčený, že to by malo existovať, takéto posuny informácií, aj bez zákona. Som vcelku uvítal, keď to v prvom čítaní prešlo. Fakt je, že bol som v jednom z výborov, kde sa o tom hlasovalo. Musím konštatovať, aby som dal vystupujúcemu kolegovi Mikušovi odpoveď. V našom výbore opozícia celá za to zahlasovala. Treba povedať, že z vládnej koalície, pokiaľ sa pamätám, nikto nebol proti, všetci sa zdržali, i keď výsledok je ten istý. Ďakujem.
Petrík, Simona, poslankyňa NR SR (2019-02-12):
Ďakujem. Opäť v krátkosti sa budem snažiť vysvetliť bližšie návrh tohto zákona, ktorý je opäť veľmi jednoduchý a týka sa práve vedenia motorových vozidiel zamestnancov, ktoré patria firmám. Cieľom návrhu zákona je odstrániť nejednotnosť vo výklade povinností zamestnávateľa podľa § 7 ods. 1 písm. a) zákona o bezpečnosti a ochrane zdravia pri práci v spojení s § 39 Zákonníka práce, ktorý upravuje definíciu právnych predpisov a ostatných predpisov na zaistenie bezpečnosti a ochrany zdravia pri práci, s ktorými je zamestnávateľ s mnohými z nich, teda takmer so všetkými, povinný oboznamovať každého zamestnanca. Medzi tieto predpisy totiž patria podľa Zákonníka práce aj dopravné predpisy. Plnenie povinnosti oboznamovať pravidelne zamestnancov s dopravnými predpismi je podľa názoru podnikateľov v praxi nereálne a obsolentné. Ak je zamestnanec držiteľom príslušného vodičského oprávnenia a má určitú prax vo vedení vozidla, je úplne nadbytočné prenášať na zamestnávateľov povinnosť oboznamovať ho so skutočnosťami, ktoré sú predmetom osobitnej odbornej spôsobilosti, na základe ktorých sa získava vodičský preukaz. Zároveň navrhujeme jasne upraviť povinnosti zamestnávateľov vo vzťahu k absolvovaniu skúšobnej jazdy motorovým vozidlom, ktoré má byť ako pracovný prostriedok zverené zamestnancovi. V tejto veci totiž neexistuje jednotný právny názor a výklad zákonných povinností. Explicitná úprava zabezpečí jednoznačný výklad. Ďakujem veľmi pekne, takisto vás prosím o podporu tohto jednoduchého, ale veľmi praktického návrhu.
I. Šulaj, poslanec: (2005-09-21):
Ja osobne s týmto návrhom nesúhlasím, myslím si, že ekonomická efektívnosť jednotlivých činností, či už v poľnohospodárstve, vo vodnom, lesnom hospodárstve, pri remeselných živnostiach, alebo pri obchodných činnostiach, je úplne odlišná. V prípade, že by sme prijali takýto zákon, uprednostnili by sme tie podnikateľské subjekty, ktoré majú nízku nákladovosť predovšetkým v obchodných sprostredkovateľských činnostiach alebo v im podobných činnostiach. Preto si myslím, že zákon by mal obsahovať aj také ustanovenia, ktoré by sa vzťahovali aj na iné podnikateľské kategórie, podnikateľské činnosti, príjmy, o ktorých som hovoril v predchádzajúcom odseku. Z tohto dôvodu uvedený návrh zákona nepodporím.
Kočiš, Eduard, poslanec NR SR (2022-09-21):
Ďakujem ešte raz, pán predsedajúci. Pán kolega Habánik, áno, súhlasím s vašou rozpravou, pretože pozastavil ste sa tam tiež nad jedným zaujímavým faktom, a to je to, že či v tomto zákone, ktorý je ozaj tak zvláštne nastavený podľa mňa, by som povedal, pretože chceme tu aj sankcionovať, chceme zároveň chrániť, chceme nejakým spôsobom ísť aj do nejakej represie, ale zároveň chceme aj nejakým spôsobom ustanoviť nejaké základné kvóty pre predprimárne vzdelávanie a zároveň dofinancovávať voľný čas dieťaťa do 18 rokov veku. Čiže je to taká podľa mňa taká, taká, taká zvláštna situácia. Ale pýtali ste sa vo svojej rozprave, že či vieme alebo či predkladatelia zákona nám vedia povedať, či už sú jednoducho nejaké inštitúcie, ktoré sú schopné alebo ochotné vykonávať tento alebo túto prax vo forme vykonávania voľného času dieťaťa. Pretože v návrhu zákona nič také spomenuté nie je a pokiaľ je táto časť v tomto zákone takto ustanovená, tak malo by tam byť uvedené nie len, akým spôsobom rodič dieťaťa sa vie prihlásiť do tohto systému, alebo aké osobné údaje dieťaťa musí zadať, ale zároveň by malo byť povedané, aké inštitúcie alebo či to bude môcť vykonávať, ja neviem, základná škola, stredná škola, učiteľ na živnosť, učiteľ, ktorý si môže spraviť jednoosobovú eseročku. Pretože v tomto zákone je veľký predpoklad aj možného zneužívania týchto finančných zdrojov a toho by sme sa mali vyvarovať, pretože peňazí vo finančnom svete alebo finančnom svete škôl nie je nikdy dosť. A takýmto spôsobom by mohlo naozaj veľmi významne dôjsť doslova a do písmena k rozkrádaniu týchto finančných zdrojov. Čiže, pán kolega Habánik, veľmi pekne ďakujem za rozpravu.
Sulík, Richard, poslanec NR SR (2011-12-08):
Chcel by som, pán predseda, upozorniť na to, že medzi vyradenými návrhmi je aj návrh na zrušenie priestupkovej imunity, a to napriek tomu, že existuje písomná dohoda predsedov štyroch bývalých koaličných strán. Považujem toto za vrcholne nekorektné. Tá dohoda platí, aj keď sú to, aj keď je koalícia už bývalá. A nesúhlasíme s tým, aby boli vyradené poslanecké návrhy, obzvlášť návrh na zrušenie priestupkovej imunity.
Paška, Pavol, predseda NR SR (2013-11-27):
Pán poslanec, ale je nad rámec. Dobre budeme hlasovať o námietke. (Hlasovanie.) 142 prítomných, 57 za, 87 proti, 3 sa zdržali. Námietku sme neuznali.
Ďurica, Ondrej, poslanec NR SR (2023-05-09):
Ďakujem pekne. Dovoľte mi zareagovať na to, čo tu odznelo. V prvom rade chcem vyjadriť rovnako názor, že RTVS ani zďaleka nie je verejnoprávna, pretože keď sa pozrieme len na výrobu relácií, na ich obsah, na ich zloženie z pohľadu diskusie, keď sa pozrieme na diskusné politické relácie, ich zastúpenie, tak je dnes nielen nám ako poslancom opozície, ale predovšetkým občanom jasné, že akási názorová pluralita už dávno nefunguje v rámci verejnoprávnej televízie. Ale ja som sa prihlásil preto, lebo ma zaujala vaša poznámka, pán poslanec, že by RTVS nemala byť kontrolovaná z pohľadu vynakladania financií, tak ako sú neni kontrolované isté špecifické inštitúcie. Neviem si predstaviť, kto by potom kontroloval RTVS. Toto neviem, či som prepočul, alebo, alebo ste to nespomenul. Jednoducho neviem si predstaviť ten model toho kontrolovania... (Reakcia z pléna.) Dobre, dobre, preto mám faktickú, aby som sa dostal teda k odpovedi. Jednoducho si nemyslím, že RTVS dnes plní funkciu verejnoprávnej televízie aj z tohto pohľadu, práve preto som reagoval na tú vašu poznámku alebo na tú vašu víziu, že by, že by kontrolovanie RTVS nemalo byť zahrnuté tak, ako je tomu teraz. Takže budem rád, keď mi to dovysvetlíte. Ďakujem.
Faič, Vladimír, poslanec NR SR (2011-02-02):
Ďakujem za slovo, pán predseda. Pán poslanec, čisto z taktických dôvodov, ak vládna koalícia ku vám nebude veľkorysá, ako to teda požadujete, a jej poslanci pod váš pozmeňujúci návrh vám nedajú svoje podpisy, tak potom čo urobíte? Nebolo by taktickejšie, keby tu boli naozaj tri novely v druhom čítaní, ktoré môžu vylepšiť daný právny stav? Veď predsa zdôvodňovali ste, ja som to tak pochopil, že tá novela, ktorá bola prijatá, po tom vylepšení, ktorá teda odstráni tie rozhodujúce veci, ktoré sú v nej, vlastne robí dobrý právny stav. Tak ak chcete naozaj dosiahnuť čosi, tak zrejme by ste mali aspoň z taktických dôvodov uvažovať aj o tej novele, ktorú predkladáme my. A možno by to bolo na ostatných členoch vládnej koalície, poslancov. Možno by ste mali čo hovoriť v budúcnosti o demokracii, pretože by ste prvýkrát podporili opozičný návrh aspoň do druhého čítania. Ďakujem.
Pročko, Jozef, poslanec NR SR (2023-03-14):
Ďakujem pekne. Pán Viskupič, keby si bol tri minúty hovoril, tak to dáš na pána. Mal si len povedať, že prepáčte, Slováci, zase SaS-ka urobila zákon, ktorý vyťahuje ľuďom peniaze z peňaženky. Marián, povedal si krásnu vetu: Tento zákon prináša nižšiu úsporu pre vodičov. A celý čas si sa obracal na kolegu Kremského, a tuná s pánom kolegom to napravíme, no a ideme to napraviť a budeme to naprávať a chceme to napraviť a budeme to urobiť tak, aby sa to napravilo, viete, aby sa to napravilo. Povedal si krásnu vetu, že celý ten zákon sa pripravil preto, lebo viete, aby sa dodržala ekológia, ale aby sme dali, aby sa nové autá kupovali. Marián, sú tu aj staré autá, veľa ľudí má staré autá a práve tento zákon urobil to, že Slováci, ktorí majú tieto autá, musia platiť oveľa väčšie peniaze. Ja som rád, že Peter Kremský to ide teraz naprávať a ja budem hlasovať za to, aby sa to, čo ste pobabrali, napravilo. Aby nebola, ako si povedal, nižšia úspora pre Slovákov, aby Slováci mali vyššiu úsporu. Marián, ty si kráľ v ekonomických veciach, ty si predseda finančného výboru, ale ja by som ti ani jednu, ani jednu firmu nezveril. Ani jednu jedinú firmu riadiť. V štátnej správe ty môžeš robiť, pretože tam ty nerobíš nič okrem toho, že len pripravuješ zákony, ktoré vyťahujú ľuďom peniaze, ale v súkromnom... poprosím, môžte upozorniť pána Cmoreja, aby bol ticho. (Vstup predsedajúceho.)
P. Hrušovský, predseda NR SR: (2003-06-25):
Chcem vás informovať, že o ospravedlnenie svojej neúčasti na dnešnom rokovacom dni požiadali pán podpredseda Národnej rady Veteška, páni poslanci Cabaj, Danko, Gaľa, Hajduk, Chovanec, Kolesár, Vavrík a Žiak. Na zahraničnej služobnej ceste sú panie poslankyne a páni poslanci Bauer, Baška, Belohorská, Béreš, Duka-Zólyomi, Fico a Tkáč. Chcem vás ďalej informovať, že pán guvernér Národnej banky Slovenskej republiky mi listom oznámil, že odcestoval na dlhodobo plánovanú zahraničnú cestu, a preto žiada, aby správu o menovom vývoji Slovenskej republiky za rok 2002 mohla namiesto neho uviesť v Národnej rade pani viceguvernérka Národnej banky Elena Kohútiková. Preto sa vás chcem spýtať na začiatku rokovania štvrtého dňa 13. schôdze Národnej rady, či je súhlas s tým, aby túto správu o menovom vývoji namiesto pána guvernéra Národnej banky uviedla pani viceguvernérka Národnej banky. Panie poslankyne, páni poslanci, je s tým všeobecný súhlas? (Hlasy v sále.) Ďakujem pekne. Ďalej vám chcem oznámiť, že na základe politickej dohody dnes budeme rokovať o správach a informáciách, ktoré Národná rada musí prerokovať ešte na tomto rokovaní Národnej rady Slovenskej republiky, a celkom máme predložených správ a informácií 21. Politická dohoda, ktorú uzavreli jednotlivé poslanecké kluby, bola taká, že dnes prerokujeme tieto správy a informácie a vzhľadom na účasť niektorých našich poslancov na rokovaní Parlamentného zhromaždenia Rady Európy po prerokovaní týchto správ a informácií by sme rokovanie dnes prerušili a pokračovali zajtra rokovaním o jednotlivých bodoch programu tak, ako ich máte v rozdanom programe, a to zajtra návrhmi zákonov na skrátené legislatívne konanie, a ďalej by sme odhlasovali všetky dnes prerokované body programu. Pýtam sa, či aj s takýmto postupom je všeobecný súhlas. (Hlasy v sále.) Ďakujem pekne. Teraz pristúpime k rokovaniu o súhrnnej správe o realizácii úloh Národného programu boja proti drogám za rok 2002 a aktualizácii na rok 2003 . Správu vlády máte predloženú ako tlač 221 a spoločnú správu výborov máte ako tlač 221a. Prosím teraz, aby z poverenia vlády Slovenskej republiky správu uviedol a odôvodnil pán podpredseda vlády Pál Csáky. Nech sa páči, pán podpredseda, máte slovo.
J. Baška, minister obrany SR: (2008-04-01):
Kurz ISOC je určený pre nižších štábnych dôstojníkov najmä z členských štátov NATO a programu Partnerstva za mier. V jednom kurze je optimálny počet 20 študentov, pričom minimálny počet je 16 študentov. Zoznam cieľových krajín nie je konečný a každoročne ho bude aktualizovať riadiaci výbor kurzu ISOC. Predpokladá sa, že tento kurz bude v budúcnosti otvorený aj pre krajiny napr. Stredomorského dialógu, príp. pre tretie krajiny v závislosti od zahraničnopolitických záujmov Slovenskej republiky a Severoatlantickej aliancie. Kurz ISOC predpokladá prítomnosť do 65 príslušníkov zahraničných ozbrojených síl v jednom kalendárnom roku, z toho cca do 60 študentov a 5 zahraničných lektorov. Pilotný kurz pre študentov bude len za účasti príslušníkov ozbrojených síl Slovenskej republiky a otvorí sa v apríli tohto. A pre študentov príslušníkov zahraničných ozbrojených síl sa otvorí prvý kurz v septembri tohto roka. Od roku 2009 sa plánuje ročne otvoriť asi tri jedenásťtýždňové kurzy v termínoch január až marec, apríl až jún, september až november. Mandát prítomnosti zahraničných ozbrojených síl na území Slovenskej republiky na tento účel skončí dňom rozhodnutia o ukončení tohto kurzu, ktoré je v pôsobnosti ministra obrany. Vážená pani predsedajúca, pani poslankyne, páni poslanci, chcem vás požiadať, aby ste vyslovili súhlas s navrhovanou prítomnosťou príslušníkov zahraničných ozbrojených síl na území Slovenskej republiky. Ďakujem veľmi pekne.
Mizík, Stanislav, poslanec NR SR (2017-12-21):
Ďakujem za slovo. Do systému sa že vraj naleje 100 mil. Pri skúsenostiach z nášho zdravotníctva garantujem, že sa rozplynú vo vzduchoprázdne. Predražené tendre, predražené cétečká, cirkus humberto to bude tak či tak. A tých 100 mil. je len kvapka v mori prehajdákaných v stá miliónoch. Som skeptik. Ďakujem za slovo.
Pellegrini, Peter, predseda NR SR (2015-11-12):
Ďakujem pekne, pán podpredseda. Ďalšiu otázku adresoval na pána predsedu vlády František Petro a znie: „Vážený pán predseda vlády, doterajšie stimuly pre okresy s vysokou mierou nezamestnanosti sa dotkli štyroch okresov, a to Rimavská Sobota, Revúca, Rožňava a Kežmarok. Môžeme očakávať rozšírenie aj na iné okresy?“ Nech sa páči, pán podpredseda.
Sulík, Richard, podpredseda vlády a minister hospodárstva SR (2021-10-26):
Ďakujem pekne. Začnem, pán Kuriak, vami, hovoríte o probléme, ktorý je teda starý možno šesť mesiacov, trištvrte roka. Trochu ma prekvapuje, že ste ma neoslovili doteraz. Pekne vás poprosím, už som to riešil v nejakých prípadoch. Pekne vás poprosím, na richard@sulik.sk mi napíšte, ktoré konkrétne podniky, ideálne keby na pár riadkov opísali aj tieto čísla, čo ste hovorili, odbery, hodiny, sumy a podobne, nech sa mám čoho chytiť. Ideálne nejaké rozhodnutie ÚRSO, keby zoskenovali. Ale nech mi napíšu, bude, lebo toto sa rieši individuálne. To nie je systémový nejaký rozsiahly problém. No a teraz k tomuto, čo tu odznelo, pán Kmec, NS2, Nord Stream 2, to nie je problém len s tou Amerikou, ale teraz aktu... lebo to sa zažehnalo tým podpisom, pani Merkelová sľúbila teda, že, to bol jej asi posledný akt. Problém je s tým, že teraz aktuálne im nechcú dovoliť prepravovať viac ako 50 % kapacity a teraz aktuálne im nechcú dať prevádzkové povolenie. A to už ide nová vláda, už sa šéfka zelených vyjadrila, že ono by to aj tak malo ostať. Čiže ten problém, myslím si, netreba bagatelizovať. No a teraz, pán Mazurek, no, vidieť, že ste ešte veľmi mladý muž, taký bojovný, plný testosterónu, ja vám to tak aj trochu závidím. Hovorili ste to veľmi bojovne, ale stačilo aj kľudnejšie, lebo ja vám dávam za pravdu. Áno, áno je to tak. Ale ja to celé roky hovorím. Ja to celé roky toto hovorím, pozrite si moje vystúpenia na túto tému, keď som bol europoslancom. A preto ja som nesúhlasil napríklad s Green Deal-om, lebo došli s 30 %, hovorím v poriadku, to sa dá zniesť. Potom tam prišli tí, takí ľudia, čo chcú len dobro všetkým, že štyridsať, potom ešte aj to bolo, s tým som už nesúhlasil. Potom ešte aj to bolo málo. Potom zrazu to skončilo päťdesiatpäť a zrazu sa tu veľká časť obyvateľstva ide zobudiť, že to je strašne málo... (Prerušenie vystúpenia časomerom. Odznelo mimo mikrofónu: Ja by som ešte, sľúbte, že nebudete dávať faktické, kolegovia. Tak poprosím o vystúpenie. )
Jurinová, Erika, podpredsedníčka NR SR (2013-03-14):
Vážené panie poslankyne, páni poslanci, chcem sa vás spýtať, či ste všetci využili možnosť hlasovať. Tých, ktorí ju ešte nevyužili, tak prosím, aby tak učinili. Vážené panie kolegyne, páni kolegovia, ukončujem hlasovanie a vyhlasujem prestávku až do spočítania výsledkov. (Prestávka.) (Po prestávke.)
Laššáková, Jana, podpredsedníčka NR SR (2015-04-21):
Nech sa páči, pani poslankyňa Kiššová, máte slovo. (Ruch v sále.)
P. Paška, predseda NR SR: (2006-08-02):
Nech sa páči, pán poslanec Štefanec.
Bugár, Béla, podpredseda NR SR (2017-10-12):
Na vystúpenie pána poslanca s faktickou poznámkou jediný pán poslanec Kamenický. Nech sa páči.
Čaučík, Marián, poslanec NR SR (2024-06-27):
Ďakujem. Dávam procedurálny návrh, aby sa hlasovanie o uznesení Národnej rady Slovenskej republiky k deportáciám ukrajinských detí do Ruska, tlač 304, uskutočnilo zajtra, v piatok 28. 6. o jedenástej. Som spravodajca tejto tlače a bol to aj návrh pani Vladimíry Marcinkovej, ktorá je jedna z navrhovateliek a dneska má ospravedlnenie, je ospravedlnená z rokovania. Ďakujem.
Schlosár, Rastislav, poslanec NR SR (2021-10-06):
Ďakujem. Kolega Kotleba to dobre vystihol, že celý tento zákon o tzv. životných partnerstvách je len o homosexuálnych deviantoch, nie je to rozhodne o normálnych pároch, pretože tie normálne páry pokiaľ chcú mať nejakú právnu ochranu pre svoje partnerstvo, pokiaľ chcú mať nejaké výhody z tohto svojho partnerstva, pokiaľ to chcú mať niekde na papieri, tak predsa stáročia tu existuje možnosť uzavrieť manželstvo, dokonca nemusia uzatvárať ani pred Bohom v kostoloch, stačí, keď pôjdu na úrad. Čiže toto naozaj nie je o tých normálnych pároch, toto je len o tých sexuálnych deviantoch. A takisto dobre vystihol aj to, že celý tento zákon, aj keď sa teda tvári, že rieši teda tie registrované partnerstvá a tak ďalej, tak už teraz zachádza omnoho ďalej, pretože ak si ho preštudujete, tak tam nájdete mnohé veci, ktoré sú doslova ako keby okopírované zo zákona o rodine a z tých práv, ktoré vlastne zákon o rodine dneska priznáva ľuďom, ktorí uzavrú manželstvo. Čiže keď si to porovnáme, tak v podstate ten zákon dáva tým životným partnerstvám homosexuálov prakticky skoro také isté práva, ako majú dnes manželia vrátane adopcie detí. Lebo tak ako dnes si môže manžel adoptovať dieťa druhého manžela, hoci nie je jeho, tak takisto to môže podľa tohto zákona urobiť aj ten tzv. životný partner, to znamená, nejaký homosexuál si môže adoptovať dieťa druhého homosexuála, hoci nie je jeho. Čiže ono je to, ono je skoro to isté, skoro to isté.
Číž, Miroslav, poslanec NR SR (2016-09-13):
Ďakujem pekne, pán predseda. Pán kolega, dnes sme tu už nejakú hodinu spolu a je jasné, že vidíme ten svet v rozdielnych kontúrach, ale ja nemám s tým problém a dokonca by to malo byť normálne, že svet sa nedá vidieť iba v jednej hodnotovej štruktúre, v jednej etickej konštrukcii a tak, ale kdesi niečo je, čo by malo presahovať pravdepodobne obidva naše videnia. Z toho vášho vystúpenia som vlastne vyrozumel, že je to úplne v poriadku, čo robí pán poslanec Matovič, že nemáte s tým žiadny problém. Pokiaľ si pamätám na vystupovanie pána Hlinu a vaše reakcie potom na prípadnú snahu o zmenu rokovacieho poriadku, opäť ste nevideli žiadny problém. Je to fajn vcelku, a to, a veď tam sú také dôvody pre to obrovské rozčúlenie, že proste tá nehanebnosť, ktorú sledujete, že tá vlastne ospravedlňuje všetko. Toto, ten arbiter elegantiarum, ku ktorému by ste tak niekedy chceli smerovať, nemôže tvrdiť, pán kolega. Sú to proste nehanebnosti, ktoré sa dejú v tomto parlamente. Viete, ja by som rád počul, teda keď to takto je, že by ste naozaj aj vy sa zasadili a bez problémov spracovali, že by ste nám vysvetlili, čo to v tom etickom kódexe znamená, že máme povinnosť správať sa k sebe slušne. Keby ste zadefinovali tie hranice. Keby ste povedali teda, čo to je tá urážka medzi poslancami. Či to, čo sme tu počuli vo vzťahu k predsedovi parlamentu, kde by ho vyviedli podľa mňa a ide na pranier celej krajiny, „špina“, „hajzel“ a neviem čo všetko. A vy sa ako bez... A pani Nicholsonová, nechcem už o tom ďalej tu rozprávať ani nemám záujem, počkám, kým nebude na tom lepšie, ale poviem to tu verejne. Veď to sú hroznosti! Jak sa môžte vy, keď máte, veď ja uznávam váš étos primeraný, a neviem, nebudem, že sa s tým stotožňujete?! A v konečnom dôsledku to bránite. Veď to je esencia toho celého, čo sa tu deje, aby sme zabránili tým najhrubším, najneserióznejším, takým, ktorí naozaj blamujú nás, celý parlament, konaniam. Oni. Na tom sa nevie zhodnúť primeraná väčšina parlamentu, že toto nechceme?! Že chceme viesť ten politický zápas v elementárnych... (Prerušenie vystúpenia časomerom.)